《秋日》
宋代·吕本中

少年固长贫，长岁复多疾。闭门取坚坐，到此多事日。

不嫌冷如浆，所要甘似蜜。旧书堆几案，老眼厌涂乙。

不如壁角坐，万事付以实。况今雨泽足，已觉忧患失。

秋成日在望，所至有梨栗。贼报虽未衰，一饱良可必。

作者简介：吕本中（1084- 1145），字居仁，世称东莱先生，寿州人，诗人，词人，道学家。诗属江西派。著有《春秋集解》，《紫微诗话》，《东莱先生诗集》等。词不传，今人赵万里《校辑宋金元人词》辑有《紫微词》，《全宋词》 据之录词二十七首。吕本中诗数量较大，约一千二百七十首。